Faldskærmskonkurrencen Blokhus-Open skulle være startet fredag morgen, men er blevet forsinket på grund af dårlig vejr. Arrangøren forventer at genoptage arrangementer i løbet af eftermiddagen.

Der var ikke meget hedebølge og sommer over det, da verdenseliten inden for faldskærmsudspring fredag morgen skulle påbegynde konkurrencen Blokhus-Open. Tværtimod var der skyer og vind at se og mærke. - Det betyder, vi ikke kan komme i gang fra morgenstunden på grund af dis, da vores flyver ikke kan lette fra Aars. Udover det har vi udfordringer med, at startbanen er for blød, siger Torben Glud, der er medarrangør af Blokhus-Open. Han vurderer dog, at de kan komme i gang med at springe i løbet af fredag, hvor vinden falder og disen letter. Konkurrencen også ramt af corona Det er ikke kun vejret, der har været en udfordring for at få Blokhus-Open til at gå i luften. Der skulle ifølge Torben Glud have været deltagere fra blandt andet Østrig, Holland og Qatar, men på grund af rejserestriktionerne tør de ikke rejse. - For en uge siden havde vi 90 på startlisten. Vi kan ikke få tilkendegivelser på, om folk kan få lov til at komme ind, så folk tør ikke tage chancen og komme til grænsen for ikke at blive lukket ind, siger Torben Glud. Du kan læse mere om konkurrencen her: